*Lēmuma projekts*

**Par Alūksnes novada pašvaldības domes 2023. gada 30. marta saistošo noteikumu Nr. 5/2023 “Par reklāmas izvietošanu Alūksnes novadā” precizēšanu**

Ņemot vērā Vides aizsardzības un reģionālās attīstības ministrijas 12.04.2023. atzinumu Nr. 1-18/2087 “Par saistošajiem noteikumiem Nr. 5/2023” un,

pamatojoties uz Pašvaldību likuma 47. panta piekto daļu,

Precizēt Alūksnes novada pašvaldības domes 2023. gada 30. marta saistošos noteikumus Nr. 5/2023 “Par reklāmas izvietošanu Alūksnes novadā”:

1. Saistošo noteikumu izdošanas tiesiskajā pamatojumā norādi uz Priekšvēlēšanu aģitācijas likuma 21. panta trešo daļu aizstāt ar norādi uz Priekšvēlēšanu aģitācijas likuma 22.1 pantu;

2. izteikt 5.punktu šādā redakcijā:

“5. Izvietojot reklāmas objektus, ir jānodrošina novadam raksturīgās arhitektūras un vides saglabāšana, jāsaglabā konkrētās teritorijas apbūves raksturs un mērogs, kā arī jāievēro prasības, kas noteiktas teritorijas attīstības plānošanas dokumentos vai būvprojektos. Informāciju par nosacījumiem var saņemt Būvvaldē.”;

3. izteikt 16.1.apakšpunktu šādā redakcijā:

“16.1. izvietot reklāmas objektus uz būves, kas ir klasificēta kā vidi degradējoša, ja saņemts Būvvaldes atteikums reklāmas izvietošanai uz šādas būves;”;

4. izteikt 17.punktu šādā redakcijā:

“17.Azartspēļu reklāmas objektus nedrīkst izgaismot un izmantot gaismas kastes, kā arī izmantot gaismas specefektus (piemēram: mirgojošās gaismas, gaismas vadus, digitālos ekrānus un tml.). Reklāmas objekta maksimālais izmērs 1 m2”;

5. izteikt 21.6. apakšpunktu šādā redakcijā:

“21.6. Alūksnes pilsētas vēsturiskā centra teritorijā uz ēku fasādēm, kā arī uz vietējās nozīmes kultūras pieminekļu ēku fasādēm aizliegts izvietot reklāmas objektus, kas nav izkārtnes.”

6. svītrot 35.7.apakšpunktu.